อุณหภูมิต่ำสุดเช้าวันนี้ (13 ม.ค. 68)

กรมอุตุนิยมวิทยาได้รายงานผลการตรวจวัดสภาพอากาศจากสถานีตรวจวัดสภาพอากาศในแต่ละจังหวัด ซึ่งพบว่า ในวันนี้ อุณหภูมิต่ำที่สุด 6.6 องศาเซลเซียล ที่ สถานีอากาศเกษตรสกลนคร จ.สกลนคร และยังนับเป็นอุณหภูมิต่ำสุดในภาคตะวันออกเฉียงเหนือด้วย

สำหรับพื้นที่กรุงเทพฯ ต่ำสุดอยู่ที่เขตบางนา วัดได้ 15.2 องศาฯ ส่วนในพื้นที่ปริมณฑลพบว่า ต่ำสุดอยู่ที่อ.กำแพงแสน จ.นครปฐม วัดได้ 14.8 องศาฯ 

ส่วนในพื้นที่ภาคเหนือ ต่ำสุดอยู่ที่อ.ทุ่งช้าง จ.น่าน วัดได้ 7.4 องศาฯ  ภาคกลางต่ำสุดอยู่ที่ อ.ตากฟ้า จ.นครสวรรค์ 12.5 องศาฯ สำหรับภาคตะวันออกต่ำสุดอยู่ที่ จ.นครนายก วัดได้ 7.5 องศาฯ และภาคใต้ ต่ำสุดอยู่ที่ จ.เพชรบุรี วัดได้ 15.9 องศาฯ 

โดยประเทศไทยตอนบน ยังมีอากาศหนาวถึงหนาวจัดหลายพื้นที่รวมทั้งพื้นที่บริเวณพื้นที่ กทม.และปริมณฑล ส่วนภาคใต้อากาศเย็นยังคงลงไปถึงภาคใต้ตอนกลาง สำหรับฝนยังมีฝนเกิดขึ้นบริเวณภาคใต้ฝั่งอ่าวไทยเป็นฝนเล็กน้อย ถึงปานกลาง 

---
#MONONews #อากาศหนาว #กรมอุตุนิยมวิทยา